เห็นร้านนี้มีคนรีวิวไว้เยอะและดีเลยตั้งใจว่าจะต้องมาลองให้ได้ ร้านอยู่ที่ Ctw ชั้น 6 ที่นั่งไม่ค่อยมากเท่าไร คนค่อนข้างเยอะเลยทีเดียว

เมนูมีให้เลือกมากมายทั้งเครื่องดื่มและขนมหวานไอศครีม ราคาถือว่าโอเคเลยถ้าเทียบกับคุณภาพ

วันนี้ลองสั่งเซทที่โปรโมต มัทฉะปั่นพร้อมซอฟท์เสิร์ฟ+พุดดิ้งชาเขียว แก้วใหญ่ทีเดียว รสชาติเข้มข้นสมคำร่ำลือ ยิ่งบวกเพิ่มด้วยวาราบิโมจิยิ่งอร่อยและอะไรซักอย่างเรียกไม่ถูกเหมือนกันเพราะชื่อยาวมากกกก 555 ส่วนพุดดิ้งก็เนื้อเนียนและเข้มข้นสมกับที่จุดขายคือชาเขียวมัทฉะ

สรุปแล้วคือดีงาม ไม่ผิดหวัง ถ้ามีโอกาสจะต้องกลับมาใช้บริการอีกแน่นอนครับ